Dansk børs lancerer kreditkort med Bitcoin

null

Penge Eksklusivt for kunder

Fra juni kan man få et kreditkort, hvor man ikke betaler med danske kroner, euro eller dollar, men derimod den virtuelle valuta Bitcoin.



Det er Bitcoin-handelspladsen CCEDK med base i nordjyske Blokhus, der lancerer kortet, og det sker efter planen til juni.



Også handelsplatformen Bit-x, der er registreret i London, tilbyder kortet med det lidet mundrette navn Bitcoin Debit NanoCard MasterCard.



Stolt stifter



"Efter nogle hårde forhandlinger har vi lavet en aftale med Bit-x om et partnerskab uden begrænsninger, og som et resultat af det er vi meget stolte over efter kun et år i industrien at have muligheden for at tilbyde et projekt som dette," siger Ronny Boesing, stifter af CCEK, i en pressemeddelelse.



Børsen i Blokhus så dagens lys for lidt over et år siden. Ud over Bitcoin er det også muligt at handle med andre virtuelle valutaer hos CCEDK.



Det er også planen, at andre virtuelle valutaer end Bitcoin skal kunne knyttes til kortet, efterhånden som der måtte opstå en efterspørgsel efter det.



Prisen på Bitcoin er en højvolatil størrelse. En Bitocin kostede på toppen i efteråret 2013 over 1100 dollar. Nu er den ned i mere beskedne 235 dollar.

